Virumaa karikas 2012
Üldjuhend

1.	KARIKAVÕISTLUSE  KORRALDAJA
1.1.	Karikavõistluse üldkorraldaja on MTÜ Rallistar
1.2.	Iga etapi jaoks koostatakse võistlusjuhend, mille registreerib Eesti Autospordi Liit.

2.	KARIKAVÕISTLUSTE KALENDERPLAAN
2.1.	Karikavõistluste raames toimub kuni seitse rahvasprinti ja vähemalt üks rahvaralli.
2.2.	Karikavõistluse etapid toimuvad 2012. aastal.

3.	ARVESTUSKLASSID JA VÕISTLUSMASINAD
3.1.	Karikavõistluste arvestust peetakse alljärgnevates klassides:
3.1.1.	 J18 – kuni 18.aastased noored kaherattaveolistel tänavasõiduautodel, mille mootori töömaht ei ületa 2000 cm3;
3.1.2.	 Naised – kaherattaveolised tänavasõiduautod;
3.1.3.	 ML – Moskvich Liiga tehnonõuetele vastavad Moskvitš-tüüpi tänavasõiduautod;
3.1.4.	 SU – tagarattaveolised N-Liidu päritolu tänavasõiduautod;
3.1.5.	 2WD-A – kuni 1600 cm³ mootori töömahuga kaherattaveolised tänavasõiduautod;
3.1.6.	 2WD-B – üle 1600 cm³ mootori töömahuga kaherattaveolised tänavasõiduautod;
3.1.7.	 4WD – neljarattaveolised autod.
3.2.	Võistlusautod peavad vastama rahvaralli ja rahvasprindi tehnilistele tingimustele.

4.	KARIKAVÕISTLUSTE TULEMUSED
4.1.	Arvestust peetakse individuaalselt ning etapi punktid omistatakse vastavalt iga etapi lõpuprotokollile.
4.2.	Etapi punkte saavad võistluselt esimesed kaheksa: 10-8-6-5-4-3-2-1.
4.3.	Rahvaralli etapilt saadud punktid lähevad vaid võistlusauto juhi punktiarvestusse. Kaardilugeja rahvaralli etapilt punkte ei saa.
4.4.	Karikavõistluse lõpptulemused selguvad etappidel kogutud punktide liitmisel.
4.5.	MV lõpptulemuste arvutamisel võetakse aluseks paremaid tulemusi N-1 etapilt, kus N on toimunud etappide arv.
4.6.	Võrdse punktisumma korral eelistatakse etappidel kõrgeimad kohti saavutanud võistlejat. Edasisel võrdsusel otsustab parem koht viimasel toimunud etapil, seejärel esimesel toimunud etapil.

5.	KARIKAVÕISTLUSTE AUTASUSTAMINE
5.1.	Iga arvestusklassi kolme paremat autasustatakse hooaja kokkuvõttes karikaga
5.2.	Karikavõistluste autasustamise aeg tehakse teatavaks viimase etapi eel.